**ब्लूहोल (Bluehole Inc.)** एक दक्षिण कोरियाई वीडियोगेम विकासक कंपनी है जो सेओन्गनम शहर के बुन्डान्ग-गु जिले में स्थापित है तथा जिसका निर्माण मार्च 2017 में सियोल में ब्युन्ग-ग्यू के द्वारा किया गया था। यह मुख्य रूप से टेरा (२०११) तथा प्लेयरअननोन्स बैटलग्राउंड्स के निर्माण तथा अपने सहायक समूह पबजी निगम के कारण अधिक प्रचलित है। नवंबर २०१८ में इस कंपनी ने स्वयं को एक नवीन मूल कंपनी क्राफ्टोन गेम यूनियन के साथ संगठित कर लिया।

सहायक निगम
----------

ब्लूहोल ने अपनी स्थापना से ही कुछ अन्य निगमों को एकत्रित किया। ये सारी कंपनियाँ क्राफ्टोन गेम यूनियन के अंतर्गत ब्लूहोल की बहन कंपनियों के समान जानीं जातीं हैं।

### ब्लूहोल प्निक्स

ब्लूहोल प्निक्स एक मोबाइल खेल विकासक कंपनी है जिसका गठन प्निक्स गेम्स के रूप में २०१२ में हुआ। इसका नाम ब्लूहोल प्निक्स (Bluehole Pnix) २०१६ में किया गया।

### ब्लूहोल स्क्वाल

ब्लूहोल स्क्वाल (Bluehole Squall) एक मोबाइल खेल विकासक कंपनी है जिसका गठन स्क्वाल नाम से पार्क जिन-सेऑक के द्वारा सन् २०१३ में हुआ था। बाद में २०१५ में इसे ब्लूहोल ने प्निक्स के साथ ही अधिग्रहित कर लिया। मार्च २०१६ में इसका नाम ब्लूहोल स्क्वाल हो गया।

### ईएन मास इन्टरटेनमेंट

ईएन मास इंटरटेनमेंट (En Masse Entertainment) कंपनी उत्तरी अमरीका की ब्लूहोल की प्रकाशक सहायक कंपनी है जो जून २००८ से ब्लूहोल इंटरएक्टिव के स्थापित हुई। बाद में २६ फरवरी २०१० से इसका नाम ईएन मास इंटरटेनमेंट हो गया।

### डील्यूज़न स्टूडियो

डील्यूज़न स्टूडियो (Delusion Studio) का गठन कांग मून-चुल के द्वारा अप्रैल २०११ में हुआ। २२ जून २०१८ को ब्लूहोल द्वारा अधिग्रहित हो गया। इस संस्था के द्वारा कई खेल जैसे कि गार्डियन स्टोन, जेलीपो, हाउस ऑफ माइस, कैसल बर्न आदि विकसित हैं।

### पबजी कॉर्पोरेशन

पबजी निगम (PUBG Corporation) मुख्यत गिन्नो गेम्स के नाम से जाना जाने वाला, ब्लूहोल का आंतरिक स्टूडियो है जिसने विश्व प्रचलित खेल प्लेयरअननोन्स बैटलग्राउंड्स (पबजी) को विकसित किया। इंस संस्था का अधिग्रहण ब्लूहोल द्वारा २७ जनवरी २०१५ को हुआ। उस समय गिन्नो गेम्स में कुल ६० कर्मचारी थे जिसका नाम मई २०१५ में ब्लूहोल गिन्नो गेम्स हो गया। सितंबर २०१७ में पबजी की सफलता के कारण एक बार पुनः नाम परिवर्तित होकर पबजी निगम हो गया। इसका दूसरा कार्यालय मैडिसन, विस्कांसिन में स्थित है तथा युरोप और जापान में भी योजनाएं हैं। १२ मार्च २०१८ को पबजी निगम द्वारा न्यू यॉर्क स्थित कंपनी मैडग्लोरी का अधिग्रहण हुआ जिसका वर्तमान नाम पबजी मैडग्लोरी कर दिया गया।

### रेड साहारा स्टूडियो

रेड साहारा स्टूडियो (Red Sahara Studio) ली जि-हून की मोबाइल खेल विकासक संस्था है। 12 मार्च २०१८ को एक स्टॉक स्वैप सौदे के अंतर्गत इस कंपनी का ब्लूहोल से अधिग्रहण हुआ।

संदर्भ
------

1. ↑  "द इन्वेस्टर: ब्लूहोल ने अपने सहायक कंपनियों का एक नवीन समूह संगठित किया।". मूल से 9 जुलाई 2019 को पुरालेखित. अभिगमन तिथि 23 जनवरी 2019.
2. ↑  "इन्वेन: ब्लूहोल स्टूडियो ने अपना नाम ब्लूहोल कर दो कंपनियों का अधिग्रहण किया। "블루홀스튜디오, '블루홀'로 사명 변경...모바일게임사 2곳 인수"". मूल से 5 जुलाई 2019 को पुरालेखित. अभिगमन तिथि 23 जनवरी 2019.
3. ↑  "डीडेली: ब्लूहोल का मोबाइल खेल कारोबार पूरे जोर पर, दो कंपनियों का किया अधिग्रहण। "블루홀, 모바일게임 사업 본격화…개발사 2곳 인수"". मूल से 20 जून 2018 को पुरालेखित. अभिगमन तिथि 23 जनवरी 2019.
4. ↑  "आइजीएन: ईएन मास इंटरटेनमेंट का डेब्यू नई MMO गेमिंग कंपनी के रूप में।". मूल से 22 नवंबर 2018 को पुरालेखित. अभिगमन तिथि 23 जनवरी 2019.
5. ↑  "गामासूत्र: ब्लूहोल डेल्यूज़न स्टूडियो को अधिग्रहित करने जा रहा है।". मूल से 5 दिसंबर 2018 को पुरालेखित. अभिगमन तिथि 23 जनवरी 2019.
6. ↑  "रॉकपेपरशॉटगन: प्लेयरअननोन्स बैटलग्राउंड्स स्टूडियोज़ का नाम हुआ पबजी कॉर्प०।". मूल से 6 जनवरी 2019 को पुरालेखित. अभिगमन तिथि 23 जनवरी 2019.
7. ↑  "गेम्सइंडस्ट्री: पबजी कॉर्प० ने मैडग्लोरी को सामुदायिक विकासक विकल्पों हेतु अधिग्रहित किया।". मूल से 5 दिसंबर 2018 को पुरालेखित. अभिगमन तिथि 23 जनवरी 2019.
8. ↑  "संग्रहीत प्रति". मूल से 5 दिसंबर 2018 को पुरालेखित. अभिगमन तिथि 23 जनवरी 2019.